《次韵竹石亭》
宋代·陈著

卷收湖海入高怀，勘破人閒蛇影杯。
老骨耐看寒后柏，古心相沃渴中梅。
何妨风日同清美，不怕山云碍往来。
多少诗香播牙颊，夕阳移酒坐兰苔。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。